# Barsberzence

### A Wikipédiából, a szabad lexikonból.

Barsberzence (szlovákul Tekovská Breznica, németül Bresnitz an der Gran) község Szlovákiában a Besztercebányai kerület(Banskobystrický kraj) Zsarnócai járás ában (Okres Žarnovica) .

## [szerkesztés] Fekvése

Aranyosmaróttól 20 km-re keletre a Garam bal partján fekszik.

## [szerkesztés] Története

1276-ban említik először, amikor a garamszentbenedeki bencés apátság tiltakozik amiatt, hogy az esztergomi érsekség elfoglalta a berzencei határban levő birtokát. Várát az esztergomi érsek építtette a 13. század második felében, majd Csák Mátéé lett, aki alagutat ásatva foglalta el a várat. 1321 után újra érseki birtok és a 15. században az érsek helyre is állíttatja. 1472-ben Vitéz János érsek meghiúsult összeesküvése után Mátyásnak kénytelen átadni, azóta sorsa ismeretlen. 1563-ban egy feljegyzésben az olvasható, hogy a vár már nem áll és szükséges lenne a török elleni újbóli megerősítése. A falu 1564-ben Revistye várának uradalmához tartozott a Dóczy család birtokaként. 1568-ban a törökök dúlták fel. 1600-ban 50 ház állt a faluban. 1647. június 6-án Aga Musztafa esztergomi bég támadta meg a falut, lakóit megölték, vagy fogságba hurcolták, végül a házakat felégették. 1720-ban 44 adófizető élt a faluban. 1768-ban 63 parasztház, 11 zsellérház és 2 nemesi kúria állt a településen.1776-ban a besztercebányai püspökség a birtokos. 1828-ban 136 házban 788 lakos élt. 1910-ben a falunak 1177, túlnyomórészt szlovák lakosa volt. A trianoni békeszerződésig Bars vármegye Aranyosmaróti járásához tartozott.

## [szerkesztés] Nevezetességei

Berzence vár rajza

- A falutól délkeletre 445 m magas hegy tetején állnak Berzence várának csekély maradványai.
- Szűz Mária tiszteletére szentelt régi római katolikus temploma a 14. században épült, 1647-ben ez is elpusztult. Helyette 1734-ben építettek új templomot, melyet 1777-ben barokk stílusban építettek át. Ez 1856-ban egy tűzvészben leégett. A károkat helyreállították és 1913-ban a templomot bővítették.

## [szerkesztés] Külső hivatkozások

- Berzence vára (szlovák nyelvű leírás)
- Községinfó
- Barsberzence Szlovákia térképén
- Falutörténet (szlovákul)
- Berzence váráról a magyar Várak honlapon

A lap eredeti címe "http://hu.wikipedia.org../../../b/a/r/Barsberzence.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina
- English